බෞද්ධ භික්ෂූන් වහන්සේලා සමඟ අර්බුද ඇතිකර ගැනීම, එකසිය හැට නමක් සීතාවක ගඟේ කනාමැදිරි වලේ ජීවිතක්‍ෂයට පත් කිරීම ආදී වෘතාන්ත නිර්මාණ වන්නේ මෙම සැබැඳියාවෙනි.මුළුමහත් සීතාවක රාජධානියේ වර්තමාන සජීවී නියෝජනයන් දෙකෙන් එකක් වූ බැරැන්ඩි කෝවිල පෙර කී අරිට්ඨකි වෙණ්ඩු පෙරුමාල්ගේ මූලිකත්වයෙන් ගොඩනැඟී ඇති බව සැලකේ.සීතාවක නගරය පසු කර කිලෝමීටරයක් තරම් දුර පැමිණීමේදී හමුවන තල්දූව ග්‍රාමයේ පිහිටි මෙහි කළු පැහැති ගලින් නිමකළ සිත් ගන්නා සුළු කැටයම් අදටත් ජීවමාන වූ පුරාවිද්‍යා ස්මාරකයකි.